SPALIยึดราคาเทนเดอร์ฯเดิม แม้หุ้นMKในกระดานวิ่งทะลุ4.36บ. ขยายเวลารับซื้อยาวถึง5ก.ย.
SPALI ยึดราคาเทนเดอร์ฯ เดิม แม้หุ้น MK ในกระดานวิ่งทะลุ 4.36 บ. พร้อมขยายเวลารับซื้อหุ้นยาวถึง 5 ก.ย.
15 ส.ค. 2561

บริษัท ศุภาลัย จำกัด (มหาชน) หรือ SPALI ระบุว่า ตามที่บริษัท ศุภาลัย พรอพเพอร์ตี้ แมเนจเม้นท์ จำกัด ซึ่งเป็นบริษัทย่อย ได้ทำคำเสนอซื้อทั้งหมดโดยสมัครใจ (Voluntary Tender Offer) ในหุ้นทั้งหมดของบริษัท มั่นคงเคหะการ จำกัด (มหาชน) หรือ MK โดยจะเสนอซื้อหุ้น MK ที่มีอยู่ทั้งหมด 992.01 ล้านหุ้น พาร์หุ้นละ 1 บาท คิดเป็น 100% ของหุ้นที่ออกและจำหน่ายทั้งหมด ในราคาหุ้นละ 4.10 บาท ระหว่างวันที่ 25 ก.ค.-31 ส.ค.61 โดยราคาเสนอซื้อและระยะเวลารับซื้อที่ระบุไว้ในแบบคำเสนอซื้อหุ้นดังกล่าวยังไม่ใช่ราคาเสนอสุดท้ายและระยะเวลารับซื้อสุดท้ายนั้น
ล่าสุด ผู้ทำคำเสนอซื้อแจ้งว่าราคาเสนอซื้อหุ้น MK ที่ 4.10 บาท/หุ้น เป็นราคาเสนอซื้อสุดท้ายที่จะไม่เปลี่ยนแปลงอีก แต่ได้แก้ไขระยะเวลารับซื้อและวันสิ้นสุดระยะเวลายกเลิกการแสดงเจตนาขายในการทำคำเสนอซื้อหุ้นของกิจการ โดยจะขยายเวลารับซื้ออกไปอีก 3 วันทำการ เป็นระยะเวลารับซื้อรวม 28 วันทำการ ระหว่างวันที่ 25 ก.ค.-5 ก.ย.61 ซึ่งเป็นระยะเวลารับซื้อสุดท้ายที่จะไม่ขยายระยะเวลารับซื้ออีก และขยายวันสิ้นสุดระยะเวลายกเลิกการแสดงเจตนาขาย เป็นวันที่ 5 ก.ย.61 จากเดิมวันที่ 24 ส.ค.61
อนึ่งราคาหุ้น MK ปิดตลาดล่าสุดอยู่ที่ระดับ 4.36 บาท